Peter, Paul and Mary
Peter, Paul and Mary, amerikansk folk-trio dannet 1961 af Peter Yarrow (f. 1938), Noel "Paul" Stookey (f. 1937) og Mary Travers (1936-2009). De var en central del af de tidlige 1960'eres folk-revival i USA og optrådte bl.a. med sange af Bob Dylan og Pete Seeger. Med hittet Blowin' in the Wind introducerede de i 1963 den endnu ukendte sangskriver Bob Dylan til et massepublikum. Blandt deres kendteste sange var iøvrigt Lemon Tree, If I Had A Hammer og Puff (The Magic Dragon) (alle 1962). Trioen opløstes 1970, men blev gendannet ved flere lejligheder; først ved Mary Travers' død i 2009 ophørte samarbejdet endeligt.

Officiel website
